След популяризирането на MIDI протокола, цифровите секвенсери постепенно изместват аналоговите, като осигуряват повече памет за различни секвенции, по-широка съвместимост, лесна преносимост и по-интуитивен контрол на тоновите височини и позиции. С развитието на цифровите синтезатори някои инструменти от по-висок клас започват да се интегрират със секвенсери и се превръщат в хардуерни музикални работни станции.